*MODEL*

Unitatea de învățământ \_\_\_\_\_\_\_\_\_\_\_\_\_\_\_\_\_\_

Adresa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Telefon/fax : \_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail: \_\_\_\_\_\_\_\_\_\_\_\_\_\_\_\_

Nr. înregistrare:............../......................

**INFORMARE**

Având în vedere situația epidemiologică actuală, care a determinat adoptarea unor măsuri specifice privind desfășurarea procesului instructiv-educativ, în sensul desfășurării acestuia și în / doar în format online, prin intermediul tehnologiilor și instrumentelor de comunicare la distanță, vă reamintim că:

- **potrivit prevederilor art. 73 și 74 lit. c), d) și h) din Codul Civil**

*”Art. 73 - (1) Orice persoană are dreptul la propria imagine.*

*(2) În exercitarea dreptului la propria imagine, ea poate să interzică ori să împiedice reproducerea, în orice mod, a înfăţişării sale fizice ori a vocii sale sau, după caz, utilizarea unei asemenea reproduceri. Dispoziţiile art. 75 rămân aplicabile.*

*Art. 74 - Sub rezerva aplicării dispoziţiilor art. 75, pot fi considerate ca atingeri aduse vieţii private (...)*

*c) captarea ori utilizarea imaginii sau a vocii unei persoane aflate într-un spaţiu privat, fără acordul acesteia;*

*d) difuzarea de imagini care prezintă interioare ale unui spaţiu privat, fără acordul celui care îl ocupă în mod legal;*

*h) utilizarea, cu rea-credinţă, a numelui, imaginii, vocii sau asemănării cu o altă persoană; (...)”;*

- **potrivit prevederilor art. 272 alin. 3-5 din Legea educației naționale nr.1/2011**, cu modificările și completările ulterioare*:*

*”(3) Înregistrarea prin orice procedee a activităţii didactice poate fi făcută numai cu acordul celui care o conduce.*

*(4) Multiplicarea, sub orice formă, a înregistrărilor activităţii didactice de către elevi sau de către alte persoane este permisă numai cu acordul cadrului didactic respectiv.*

*(5) Înregistrarea prin orice procedee a activităţilor desfăşurate în spaţiile şcolare este permisă numai cu acordul personalului de conducere, cu excepţia celor de la alin. (3).”*

În acest context nemaiîntâlnit până în anul 2020, întreaga comunitate școlară – personalul unității, elevii, părinții – trebuie să dea dovadă de unitate și implicare. Scopul nostru, al tuturor, trebuie să fie educarea elevilor înscriși la unitatea noastră, iar pentru aceasta, atât personalul școlii, dar și elevii și părinții acestora trebuie să se implice activ, să învețe și să se adapteze împreună la noile circumstanțe, pentru a reuși să atingă obiectivele educaționale – transmiterea cât mai completă, către toți elevii, a cunoștințelor ce trebuie dobândite, indiferent de prezența fizică sau nu în mediul școlar.

*Pentru a ajunge la rezultatele dorite, cu toții trebuie să dăm dovadă de responsabilitate! Responsabilitatea presupune, pentru elevi, însușirea cunoștințelor pe care personalul didactic le transmite, chiar și în format online. Scopul activităților didactice online îl constituie asigurarea egalității de șanse la educație pentru toți elevii, dar acest drept fundamental la învățătură al elevilor, nu este mai presus decât dreptul la propria imagine și la demnitate a corpului profesoral.*

De aceea, atragem atenția reprezentanților legali ai elevilor noștri, dar și elevilor, că au obligația de a participa, indiferent de formatul în care acestea se desfășoară, la toate orele de curs, conform orarului, și de a-și însuși temeinic cunoștințele transmise, nefiind permise înregistrarea, utilizarea și multiplicarea unor înregistrări având ca obiect activitățile didactice prestate de personalul nostru. Orice comportament care încalcă prevederile legale va atrage răspunderea celor vinovați.

Am luat la cunoștință,

*Părinte/ Tutore/ Reprezentant legal al elevului/ Elevul major*